બે ચાર દિવસ પહેલાં વિચાર આવ્યો કે, પથારીમાં બેઠા બેઠા કોમ્પ્યુટર પર કામ કરું તો પીઠને વધારે સારો ટેકો અને આરામ મળે. ઘણાં વર્ષો પહેલાં એ માટે ફોલ્ડિંગ ડેસ્ક મારી પાસે હતી. પણ એ તો મકાન બદલ્યા બાદ ક્યાંય ગુમ થઈ ગઈ હતી. વોલમાર્ટમાં બહુ ફર્યો પણ એવી ડેસ્ક ન મળી તે ન જ મળી. ત્યાં મારા માનીતા હોબી સેક્શનમાં લટાર મારતાં સીલાઈ કામના વિભાગમાં કાપડની થપ્પીઓની બાજુમાં બે ખાલી ફોર્મર પડેલાં હતાં. એની આજુબાજુ કાપડનો તાકો વિંટાળેલો હોય. પણ કાપડ વેચાઈ ગયું હશે, એટલે એ કચરાપેટીમાં જવાની રાહ જોઈ રહ્યાં હતાં!